hy hy hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy cs hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մի ընկերուհի ունեմ, ով այնքան լի է կյանքով, այնպես էմոցիոնալ է, որ բոլորին կարող էր գերել իր ծիծաղով ու էներգետիկայով: Ես էլ, մյուս ընկերուհիներն էլ նրան շատ էինք սիրում: Նա միշտ հոգատար վերաբերմունք էր ցուցաբերում յուրաքանչյուրիս, օրինակ՝ եթե մեկն ու մեկիս դեմքին ժպիտ չէր նկատում, սկսում էր այնպիսի կատակներ անել, որ բոլորս ծիծաղից մեռնում էինք… Իսկ նա միշտ ժպտում էր:
Մի օր նրա մեջ փոփոխություններ նկատեցինք: Մի տեսակ անտարբեր էր դարձել բոլորիս հանդեպ: Հետաքրքրվեցինք, թե ի՞նչն է պատճառը: Ասաց. «Եթե ես չփոխվեմ, ընկերս ինձ կթողնի»: Զարմանքից, էլ չեմ ասում՝ ափսոսանքից քար կտրեցինք. «Ո՞նց թե, մի՞թե Էլյան պիտի փոխվի, ինչո՞ւ, որ ի՞նչ: Բայց նա ախր շատ լավն է, ինչո՞ւ պիտի փոխվի»:
Էլյան դարձավ անճանաչելի. համարյա ամեն օր աչքերին արցունքներ էին՝ հատկապես ընկերոջ հետ հեռախոսազրույցներից հետո: Նա, որ մեզ պարտադրում էր ժպիտով մոտենալ կյանքի դժվարություններին, այլևս չէր ժպտում: Ընկերուհիներով փորձեցինք խոսել հետը, համոզել, որ նրան այդպիսի ընկեր պետք չէ, որը չգիտես՝ նախանձո՞ւմ, թե՞ խանդում է, որ իր գեղեցկուհի ընկերուհին արևի պես ժպտում է: Էլյան պատասխանեց, որ անչափ սիրում է նրան ու պատրաստ է հանուն նրա փոխվել: Մենք փորուփոշման, կոտրված ետ կանգնեցինք մեր հետագա անելիք քայլերի մտադրությունից:
Ինչ ասեմ՝ ամուսնացան: 6 ամիս էլ չէր անցել, իմացանք, որ բաժանվել է: Գնացինք իրենց տուն: Մի տեսակ հյուծված ու ընկճված էր, թեպետ պահպանվել էր գեղեցկությունը: Մեզ տեսնելով՝ ուրախ գրկախառնվեց: Ասաց, որ հիմար է եղել, որ մեզ չի լսել, իսկ իրեն սերն էր կուրացրել ու ինքը ժամանակին չէր նկատել, որ իսկական դահիճի հետ է ուզեցել կյանքը կապել: Պատմեց, թե ինչ դաժան օրեր է անցկացրել ամուսնու հետ: Վերջինս սադիստի նման հաճույք է ստացել Էլյայի տառապանքներից: Համբերության բաժակը լցվել է և հեռացել է:
Մեր Էլյան վերադարձել է կյանք: Նա մեր կողքին արևի նման լույս է տալիս, ժպտում է, ստիպում մեզ ևս ժպտալ, ապրել: Բայց հոգում ծանր նստվածք ունի, ես հո իրեն շատ լավ գիտեմ. չստացված կյանք՝ սա է իր բեռը: Էլյային ավանդապահ քաղաքներում չեն սիրում, քանզի ավանդույթները հաճախ վառում են ազատ ճախրողներին:
Էլյա ջան, երբեք չհանձնվես, թույլ չտաս, որ քեզ ընկճեն, կոտրեն: Մենք քո կողքին ենք: Հիշիր, ոչինչ այսպես չի մնա:
«Շրջապատը» տպագրում է կյանքի իրական պատմություններ:
Գրեք shrjapat@gmail.com հասցեով կամ այցելեք մեզ` անձամբ կիսվելով ձեր հոգում կուտակվածով:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: